	[image: image2.png]



	

VAKOK ÉS GYENGÉNLÁTÓK KEM EGYESÜLETE
2800 TATABÁNYA, MÁRTÍROK U. 24. FSZ. 1.
 Tel: 34/317-559 E-mail: vgykeme@gmail.com    
Honlap: www.vgykeme.hu:      https://vgykeme.blogspot.com/
Fogadónapok: hétfő-szerda 10-14; csütörtök 13-17 óráig



Iktatószám: 34/2026. 

Tatabánya, 2026. márc. 30.  
Meghívó

2026. évi Közgyűlésre

Helye: 2800 Tatabánya, Köztársaság útja, Jubileum Sportpark, Sportiroda

Időpontja:
2026. április 25.  (szombat) 10 óra
Napirendi pontok:

1. Levezető elnök, szavazatszámlálók és jegyzőkönyv hitelesítők megválasztása,
2. Napirendi pontok jóváhagyása,
3. Felügyelő Bizottsági beszámoló, 
4. 2025. évi gazdasági és közhasznúsági beszámoló. 

5. Az egyesület 2026. évi pénzügyi tervének ismertetése és elfogadása

6. A 2027. évi tagdíj összegének megállapítása és elfogadása.
7. Alapszabály elfogadása
8. Egyebek

A Közgyűlés határozatképessége érdekében megjelenésükre feltétlenül számítunk! Amennyiben a Közgyűlés az eredetileg meghirdetett időpontban nem határozatképes, úgy 30 perc múlva, azonos napirendi pontokkal és helyszínen megismételt Közgyűlést tartunk, mely a megjelent tagok számától függetlenül határozatképes!
Aki az Egyesület dolgozóival szeretne a Közgyűlés helyszínére érkezni, azok számára 2026. április 25-én, szombaton, 9:15-kor gyülekező az iroda előtt.

Kérjük, megjelenésével és aktív részvételével segítse a Közgyűlés munkáját!

-----------------------------------------
1. sz. körlevél
Tisztelt Sorstársaink!

2026-ban klubnapjainkat a megszokott helyen (Tatabánya, Városi Sportiroda: Jubileum Park) minden hónap 2. hétfőjén 14.00 órától változatos programokkal tartjuk meg.
Klubnapjaink 2026-ban. 

2026. 04. 13-án 14.00 óra 
2026. 05. 11-én 14.00 óra 
2026. 06. 08-án 14.00 óra 
2026. 07. 13-án 14.00 óra 
2026. 09. 14-én 14.00 óra 
2026. 10. 12-én 14.00 óra 
2026. 11. 09-én 14.00 óra 
2026. 12. 14-én 14.00 óra 
A klubnapokra minden érdeklődőt szeretettel várunk, a részvétel ingyenes. Részletekről hírleveleinkben küldünk tájékoztatást e-mail-ben.
Ehhez szükséges az e-mail cím megadása. Amennyiben még nem adta meg, kérjük írjon a vgykeme@gmail.com e-mail címre. 
Adatváltozások: (lakcím, telefon szám, egyéb elérhetőség), kérjük jelezze egyesületünk felé. 

Tagsági jogviszony rendezése

Kérjük, hogy amennyiben 2026. évre tagsági díját még nem rendezte, szíveskedjen befizetni.  Az éves tagdíj összege 4000 Ft. 
A befizetés történhet: 

1. átutalással az alábbi bankszámlára
632000133-14894846

2. Csekken – kérésre csekket küldünk

3. személyesen az egyesület irodájában

A közgyűlés előtt fél órával lehetőség van a tagsági díj rendezésére és tagkönyv érvényesítésére. 

Tagsági könyv érvényesítés esetén, amennyiben befizetése már korábban történt, kérjük, szíveskedjen magával hozni a befizetést igazoló feladóvevényt, vagy az átutalás tényét igazoló tranzakciós bizonylatot. 
Egyéb információ kérése esetén hívja egyesületünk irodáját: 34/317-559-es telefonszámon. 

Támogatás

Kérjük, támogassa szervezetünket személyi jövedelemadója 1%-ának felajánlásával, hogy közösen tegyük jobbá a világot. Az Ön támogatása lehetővé teszi számunkra, hogy folytassuk munkánkat és segítsünk a rászorulóknak.

Adószámunk: 18615001-1-11

Minden támogatást megköszönünk! A felajánlásokat egyesületünk tagsága részére pályázatok és egyéb támogatások keretében visszaforgatjuk. A korábbi évek felajánlásainak felhasználását egyesületünk honlapján megtekintheti. www.vgykeme.hu
____________________________________________________
Segédeszköz és kutyatáp vásárlás támogatása – pályázat!

2026. évben is kiírjuk segédeszköz, és kutyatáp vásárlás támogatására pályázatunkat. 
A pályázathoz szükséges az Ön nevére 2026-ban kiállított számlát, valamint a kitöltött adatlapot mellékelni. 

A pályázat részleteiről a  www.vgykeme.hu pályázatok oldalon tájékozódhatnak. A pályázathoz szükséges adatlap letöltése is erről az oldalról történhet.

A Vakok Állami Intézetének
Fény a Sötétben Alapítványa (MegOldás Elemi Rehabilitációs Központ) 2025 évben továbbra is nyújtja államilag támogatott, díjmentes képesség fejlesztő szolgáltatásait ambulánsan és otthontanításos formában látássérültek részére Komárom-Esztergom megyében. Tematika: egyéni és kiscsoportos közlekedés, önkiszolgálás, tapintható írás-olvasás, új eszközök bemutatása beszerzése, számítástechnikai ismeretek megalapozása, bővítése, új útvonalak tanítása, stb. tematikával. 
Elérhetőség, további információk: Tata, Deák Ferenc utca 5/B.) 
Kliens koordinátor: Bartha Beáta, Telefon: 06/20/335-8331

E-mail: megoldas@fenyasotetben.hu
Információk a 2026. évi országgyűlési választásokról

Tájékoztatjuk Önöket, hogy a választások során az alábbi lehetőségekkel élhetnek a látássérültek: 
Személyi segítség lehetősége vagy kérése. 
1. Személyi segítés lehetősége; 
amennyiben a látássérült kísérővel érkezik, számunkra biztosított a szavazás lehetősége a segítő igénybevételével. 

2. Amennyiben a látássérült egyedül érkezik a szavazókörbe, kérheti személyi segítő biztosítását a választóköri megbízott személytől. 
Ebben az esetben a szavazás menete a következő: 
A személyi segítő bekíséri a szavazófülkébe a látássérültet, majd az ő kérése alapján kitölti a szavazólapokat. Ezt követően a szavazólapokat egy másik segítő felolvassa a látássérültnek, hogy az meggyőződhessen arról, hogy a szavazás az ő kérése szerint történt. A szavazólapot ezután kell az urnába bedobni. 
Köszönjük a folyamatos támogatást és figyelmet. Minden apró hozzájárulás erősíti közösségünket.
Közös ügyeink előrehaladásához továbbra is fontos az Önök részvétele, és támogatása. 

Reméljük, 2026-ban is sok alkalommal találkozunk, és tovább erősítjük közösségünk összetartását. Gondjaikkal, problémáikkal keressenek bennünket elérhetőségeinken. 

Üdvözlettel: 

Nagyné Papp Edit
egyesületi elnök

